# data[].attributes.headline
Η 6η ημέρα του σεμιναρ

# data[].attributes.body
Η 6η ημέρα του σεμιναρίου ξεκίνησε με τη δραστηριότητα "Now minutes" για ενίσχυση της ενσυνειδητότητας. Στη συνέχεια, ασχοληθήκαμε με τη γλώσσα των συναισθημάτων. Συγκεκριμένα, εστιάσαμε στην ανάλυση και την κατηγοριοποίηση των συναισθημάτων μέσα από βιωματικές και παιχνιώδεις δραστηριότητες, και συμμετείχαμε σε συζητήσεις σε δυάδες και ομάδες αναφορικά με τα συναισθήματα που βιώσαμε κατά τη διάρκεια του σεμιναρίου αλλά και στο εργασιακό μας περιβάλλον με τους μαθητές και τις μαθήτριές μας.

Στην επόμενη συνεδρία ασχοληθήκαμε με την έννοια της ευγνωμοσύνης και της καλλιέργειας θετικών συναισθημάτων, καθώς θεωρούνται πυλώνες για τη δημιουργία ευνοϊκών συνθηκών μάθησης. Στο τέλος της ημέρας, οι συμμετέχοντες σε όλα τα προγράμματα του οργανισμού Smart Teachers Play More συγκεντρώθηκαν για την ανταλλαγή εμπειριών και τη διεκπεραίωση πρακτικών ζητημάτων.

# data[].attributes.headline
5η μέρα του σεμιναρίου

# data[].attributes.body
5η μέρα του σεμιναρίου με εστίαση στην θετική ψυχολογία και στα δυνατά σημεία του κάθε χαρακτήρα. Χρησιμοποίηση της εφαρμoγής viacharacter.org που μετά από 96 ερωτήσεις συνοψίζονται οι πτυχές του χαρακτήρα σου. Συζήτηση σε ομομέλειες για τα παραπάνω αποτελέσματα και πως αυτές προκαλούν ευτυχια ή αποτελούν τροχοπέδη τόσο στην προσωπική σου ζωή όσο και στην επαγγελματική σου,

Στο 2 δίωρο έγινε συζήτηση για το εκπαιδευτικό σύστημα της Ισλανδίας καθώς και για τα 3 σχολεία που επισκεφτήκαμε ως ομάδες. Συζητήθηκαν διαφορές και ομοιότητες με τα άλλα Ευρωπαικά συστήματα.

Τέλος ανταλλαγή και εφαρμογή καλών πρακτικών.

Η ημέρα έκλεισε με την περιήγηση στα σημαντικότερα αξιοθέατα του Ρέικιαβικ.

# data[].attributes.headline
Η 4η μέρα του σεμιναρί

# data[].attributes.body
Η 4η μέρα του σεμιναρίου στο Ρέικιαβικ ήταν ξεχωριστή!!! Στην αρχή επισκεφτήκαμε και περιηγηθήκαμε ένα σχολείο της περιοχής όπου μάθαμε για τη λειτουργία και το αναλυτικό πρόγραμμα του. Στη συνέχεια ακολούθησε το Golden Circle Tour που περιείχε την επίσκεψη στο Þingvellir National Park που χωρίζονται οι ηπειρωτικές πλάκες της Αμερικής με την Ευρασία, την επίσκεψη στους Θερμοπίδακες(geysers), στους διάσημους καταρράκτες του Gullfoss και τον Kerid crater( λίμνη με ηφαιστειακό κρατήρα). Στο τέλος της ημέρας πραγματοποιήθηκε το Cultural evening(Πολιτιστική βραδιά) που περιείχε παρουσίαση τοπικών φαγητών, ποτών, μουσικής και πολιτισμού των συμμετεχόντων.

# data[].attributes.body
Η 3η ημέρα του σεμιναρίου ξεκίνησε δραστηριότητες προθέρμανσης που μπορούν να εφαρμοστούν άμεσα στην τάξη, και έχουν στόχο να διερευνήσουν την ψυχική κατάσταση των μαθητών και των μαθητριών, δημιουργώντας ένα θετικό και υποστηρικτικό περιβάλλον μάθησης.

Η πρώτη συνεδρία επικεντρώθηκε στη «χαλαρωτική τάξη» (calming classroom). Παρουσιάστηκαν πολύτιμα εργαλεία και η τεχνική "Now minutes", η οποία εφαρμόζεται στα ισλανδικά σχολεία και βοηθά στην χαλάρωση, στη διαχείριση των στρεσογόνων καταστάσεων και στην ενίσχυση της ενσυνειδητότητας των παιδιών.

Η επόμενη συνεδρία είχε θέμα τις αξίες και επικεντρώθηκε σε βιωματικές δραστηριότητες που βοήθησαν τους συμμετέχοντες να αποκτήσουν σαφήνεια σχετικά με τις προσωπικές τους αξίες. Με βιωματικό τρόπο εξετάσαμε επίσης τη διαφορά μεταξύ αξιών και στόχων, καθώς και το πώς αυτή η διάκριση επηρεάζει την ευημερία του ατόμου.

Κατά την απογευματινή συνεδρία, γνωρίσαμε τη δομή και τα χαρακτηριστικά του ισλανδικού συστήματος εκπαίδευσης, και έγιναν οι απαραίτητες προετοιμασίες για την επίσκεψή μας σε ισλανδικά σχολεία την επόμενη ημέρα.

# data[].attributes.headline
Δεύτερη μέρα στο Ρέικι

# data[].attributes.body
Δεύτερη μέρα στο Ρέικιαβικ και 2η ημέρα επιμόρφωσης. Το θέμα ήταν η εισαγωγή στην ευεξία και τη θετική ψυχολογία. Υλοποιήσαμε ποικιλία δραστηριοτήτων, μεταξύ των οποίων γνωριμίας των μελών της ομάδας, ενσυνειδητότητας, συγρονισμού και επικοινωνίας. Συζητήσαμε για την αξία της θετικής ψυχολογίας στην εκπαίδευση καθώς οι σύγχρονοι άνθρωποι βρίσκονται όλο και περισσέρο σε κατάσταση εγγρήγορσης με αποτέλεσμα το αυξημένο στρες.

Εξασκηθήκαμε στην τεχνική PERMA θετικών συναισθημάτων, σύμπλεξης, σχέσεων, νοηματοδοσίας, επιτευγμάτων. Η μέρα έκλεισε με έναν περίπατο και μία δραστηριότητα ενσυνειδητότητας στο ύπαιθρο.

# data[].attributes.headline
Πρώτη ημέρα στο Ρέκιαβ

# data[].attributes.body
Πρώτη ημέρα στο Ρέκιαβικ και το πρωί είχαμε την ευκαιρία να ανακαλύψουμε κάποια από τα πιο σημαντικά αξιοθέατά της πόλης, απολαμβάνοντας τη μαγευτική ατμόσφαιρα της Ισλανδίας.

Το μεσημέρι ξεκινήσαμε το πρόγραμμα με μια δραστηριότητα γνωριμίας όπου είχαμε την ευκαιρία να ανακαλύψουμε κοινά σημεία με τους υπόλοιπους συμμετέχοντες.

Ακολούθησε η παρουσίαση των εκπαιδευτριών, οι οποίες μας εδωσαν γενικές κατευθύνσεις για τη φιλοσοφία του προγράμματος και μας καθοδήγησαν σε πρακτικά ζητήματα που αφορούν το σεμινάριο.

Μετά από αυτήν την αρχική γνωριμία, πήραμε μέρος σε μια βιωματική δραστηριότητα πνευματικής προετοιμασίας και συγκέντρωσης, η οποία μπορεί να χρησιμοποιηθεί και στην αρχή της ώρας ενός σχολικού μαθήματος. Αρχικά, γίνεται κινητική αναπαράσταση λέξεων-κλειδιών για το μάθημα, οι οποίες προβάλλονται σε εικόνες, και στη συνέχεια, παρακολουθώντας μια γρήγορη εναλλαγή των εικόνων, οι συμμετέχοντες επαναλαμβάνουν συντονισμένα τις κινήσεις, πριν προχωρήσουν σε ασκήσεις χαλάρωσης.

Μετά από αυτήν τη δραστηριότητα προετοιμασίας, εστιάσαμε στην ιστορία, την κουλτούρα και τα κοινωνικά στοιχεία της Ισλανδίας, με ιδιαίτερη αναφορά στο ρόλο της γεωθερμίας και τη σημασία της στην καθημερινή ζωή των Ισλανδών.

Ιδιαίτερη εντύπωση μας έκανε η έμπρακτη ισότητα των φύλων στην Ισλανδία, καθώς εδώ εκλέχθηκε η πρώτη γυναίκα πρόεδρος κράτους στον κόσμο τη δεκαετία του '80. Επίσης, σημαντικό θεωρήσαμε οτι οι αυλές των σχολείων αποτελούν σημεία συνάντησης και εκτός ωραρίου λειτουργίας, προσφέροντας έναν ανοιχτό χώρο για τη μάθηση και την ψυχαγωγία των παιδιών. Τελός, οι εκπαιδεύτριες επισήμαναν την έμφαση που δίνει η ισλανδική κοινωνία στην ατομική ανεξαρτησία.